کیتھرین پیریز شکدم

**کیتھرین پیریز شکدم** (Catherine Perez-Shakdam) ایک فرانسیسی نژاد تجزیہ نگار، صحافی اور مبینہ خفیہ جاسوس ہیں جن کا نام اس وقت عالمی توجہ کا مرکز بنا جب ان کے ایران کی اعلیٰ قیادت تک رسائی اور تعلقات منظر عام پر آئے۔ متعدد رپورٹس کے مطابق، کیتھرین نے سالوں تک ایران میں بطور صحافی اور تجزیہ کار اپنی شناخت بنائے رکھی، مگر بعد میں انکشاف ہوا کہ وہ اسرائیلی انٹیلی جنس کے لیے کام کر رہی تھیں۔

## ابتدائی زندگی اور مذہبی تبدیلی
کیتھرین پیریز فرانس میں یہودی خاندان میں پیدا ہوئیں۔ 2009ء میں انھوں نے ایک یمنی مسلمان سے شادی کی اور یمن منتقل ہو گئیں۔ وہیں انھوں نے شیعہ اسلام قبول کیا اور عربی اور اسلامی تعلیمات میں دلچسپی لینا شروع کی۔ شادی کے بعد ان کے دو بچے ہوئے، مگر وقت کے ساتھ ساتھ ازدواجی تعلقات میں تلخی آئی اور ان کی طلاق ہو گئی۔

## ایران سے قربت
کیتھرین نے "یمن آبزرور" میں امریکی مداخلت کے خلاف مضامین لکھے، جنھوں نے ایرانی حکام کی توجہ حاصل کی۔ ان کو ایران کے ریاستی میڈیا اداروں جیسے پریس ٹی وی، تسنیم نیوز اور مہر نیوز میں کالم لکھنے کی دعوت دی گئی۔ آہستہ آہستہ، وہ ایران کی اشرافیہ کے قریب ہوتی گئیں۔

## اعلیٰ قیادت تک رسائی
ایرانی میڈیا اور حکومتی حلقوں میں ان کی ساکھ اتنی بڑھی کہ انھیں ایران کے اعلٰی ترین رہنما آیت اللہ علی خامنہ ای سے نجی ملاقات کا موقع ملا۔ اس کے علاوہ ان کی ملاقات جنرل قاسم سلیمانی اور سابق صدر ابراہیم رئیسی سے بھی رپورٹ کی گئی ہے۔

## بلیک لیڈی اور جاسوسی کے الزامات
2025ء کے اسرائیلی آپریشن "رائزنگ لائن" کے بعد اسرائیلی میڈیا نے انھیں "بلیک لیڈی آف اسرائیل" (اسرائیل کی سیاہ خاتون) کے نام سے یاد کیا۔ دعویٰ کیا گیا کہ انھوں نے ایران کے اندرونی نظام سے حاصل کردہ معلومات اسرائیلی انٹیلیجنس ایجنسی موساد کو فراہم کیں، جن کی مدد سے ایران کے فضائی دفاعی نظام اور میزائل نظا، کو بے اثر کیا گیا۔

اگرچہ کوئی سرکاری ثبوت ان دعووں کی تصدیق نہیں کرتا، لیکن ان کے ایران میں سرگرم رہنے، اعلیٰ شخصیات سے روابط اور بعد میں مذہبی و نظریاتی تبدیلی نے ان شکوک کو تقویت دی۔

## نظریاتی بدلاؤ
بعد ازاں انھوں نے اسلام ترک کرنے کا اعلان کیا اور بیان دیا کہ ایران کی یمن میں مداخلت اور مذہبی شدت پسندی نے ان کے خیالات کو متاثر کیا۔ انھوں نے خود کو اسرائیل اور مغربی دنیا کے نظریات کے قریب تر پایا۔

## موجودہ حیثیت
آپریشن رائزنگ لائن کے بعد کیتھرین منظر عام سے غائب ہیں اور ان کے موجودہ مقام یا سرگرمیوں کے بارے میں کوئی مصدقہ معلومات دستیاب نہیں۔ بعض ذرائع کا کہنا ہے کہ وہ اب اسرائیل یا یورپ میں محفوظ مقام پر رہائش پزیر ہیں۔

## مزید دیکھیے
* ایلی کوہن

## حوالہ جات

## کتابیں
* Perez-Shakdam, C. (2015). *Arabia's Rising: Under the Banner of the First Imam*. (n.p.): CreateSpace Independent Publishing Platform, 
* Perez-Shakdam, C. (2016). *From Mecca to the Plain of Karbala: Walking with the Holy Household of the Prophet*. (n.p.): CreateSpace Independent Publishing Platform. .
* Perez-Shakdam, C. (2016). *A Tale of Grand Resistance: Yemen, the Wahhabi and the House of Saud*. (n.p.): CreateSpace Independent Publishing Platform. .

زمرہ:فرانسیسی یہودی النسل افراد
زمرہ:21ویں صدی کے فرانسیسی یہودی
زمرہ:فرانسیسی خواتین صحافی
زمرہ:بقید حیات شخصیات
زمرہ:یہودی خواتین صحافی
زمرہ:یہودی ملحد
زمرہ:فرانسیسی صیہونی
زمرہ:فرانسیسی سابق شیعہ مسلمان
زمرہ:فرانسیسی ملحد
زمرہ:پیدائش کا سال معلوم نہیں (زندہ لوگ)
زمرہ:21ویں صدی کے فرانسیسی صحافی
زمرہ:21ویں صدی کی فرانسیسی خواتین مصنفین
زمرہ:فرانسیسی سیکولر یہودی
زمرہ:صیہونی
زمرہ:اکیسویں صدی کی فرانسیسی مصنفات
زمرہ:فرانسیسی ملحدین
زمرہ:یہودی ملحدین
زمرہ:سنیت سے شیعیت قبول کرنے والی شخصیات
زمرہ:فرانسیسی سابقہ مسلم شخصیات
زمرہ:سابقہ مسلمان
زمرہ:یہودیت سے اسلام قبول کرنے والی شخصیات
زمرہ:فرانسیسی یہودی
زمرہ:مصنفات